கேள்வி: கனி குசுருதி பற்றி விளக்கவும்.
பதில்: கனி குசுருதி (''Kani Kusruti'') ஒரு இந்திய நடிகையும் மற்றும் வடிவழகர் ஆவார். 2009 ஆம் ஆண்டில் ''கேரளா கஃபே'' என்ற திரைப்படத்தின் மூலம் முதன்முதலில் அங்கீகாரம் பெற்றார். அதில் இவரது நடிப்பு விமர்சன ரீதியாக பாராட்டப்பட்டது. 2020 ஆம் ஆண்டில் கேரள மாநில திரைப்பட விருதுகளில் சிறந்த நடிகை விருதையும், ''பிரியானி'' படத்தில் ''கதீஜா'' வேடத்தில் நடித்ததற்காக மாஸ்கோ சர்வதேசத் திரைப்பட விழா சிறந்த நடிகைக்கான விருதும் பெற்றுள்ளார்.
கேள்வி: கனி குசுருதி - இள்மை வாழ்க்கை என்பது என்ன?
பதில்: கனி, கேரளம் திருவனந்தபுரம் உள்ள செருவக்கல் என்ற சிறிய கிராமத்தில் சமூக ஆர்வலரும் பகுத்தறிவுவாதியுமான பெற்றோர்களான ஜெயஸ்ரீ ஏ. கே. மற்றும் மைத்ரேய மைத்ரேயனுக்கும் மகளாகப் பிறந்தார். 15 வயதில், தனது 10 ஆம் வகுப்பு தேர்வு விண்ணப்பத்தில் பூர்த்தி செய்வதற்காக தனது கடைசி பெயரை “குசுருதி” (மலையாளத்தில் “குறும்பு” என்று பொருள்படும்) என எழுதினார். திருவனந்தபுரத்தில் நாடக பயிற்சியாளர்களுக்கான பொதுவான தளமான ‘அபிநயா நாடக ஆராய்ச்சி மையத்தில்’ பயிற்சி பெற்றார். பின்னர் திருச்சூர் குடிபெயர்ந்த கனி, அங்கு 2005 முதல் 2007 வரை ‘திருச்சூர் நாடகப் பள்ளி’யில் நாடகக் கலைத் திட்டத்தில் சேர்ந்தார். அங்கு இவர் இரண்டு ஆண்டுகள் பயிற்சியைப் பெற்றார்.